**ג'קלין סמנתה "ג'קי" סנדלר** (באנגלית: **Jacqueline Samantha "Jackie" Sandler**; נולדה ב-24 בספטמבר 1974) היא שחקנית קולנוע אמריקאית-יהודייה ודוגמנית עבר.

ביוגרפיה
--------

נולדה בשם **ג'קלין סמנתה טיטון** (**Jacqueline Samantha Titone**) בעיר קורל ספרינגס, פלורידה שבארצות הברית למשפחה נוצרית ממוצא איטלקי, הוריה התגרשו כשהייתה צעירה. היא התגיירה לפני חתונתה עם אדם סנדלר. במהלך לימודיה בתיכון היא החלה לדגמן, בהתחלה עבור פרסומות ארציות בפלורידה ובהמשך גם בפרסומות גדולות יותר.

קריירה
------

בשנת 1999 פרצה טיטון לתודעה כאשר שיחקה את סאלי בסרט "הג'יגולו מת מצחוק", לצידו של רוב שניידר. שניידר התרשם ממנה והמליץ לחברו הטוב, אדם סנדלר, לתת לה תפקיד בסרט שסנדלר הצטלם אליו באותו הזמן, "ביג דדי". טיטון קיבלה בסרט תפקיד קטן כמלצרית והייתה גם עוזרת מוזיקה. בשנת 2000, היא שיחקה את ג'נה בסרט "שטן על הזמן", לצידם של אדם סנדלר, ריס וית'רספון, פטרישה ארקט וקוונטין טרנטינו.

שנתיים לאחר מכן, טיטון קיבלה תפקיד ראשי בסרט האנימציה, "8 לילות מטורפים", כשדיבבה את ג'ניפר. בסרט, לראשונה בקריירה שלה, טיטון קיבלה תפקיד משמעותי בסרט לצידו כוכב קולנוע גדול. בשנת 2003, דני דה ויטו הציע לסנדלר תפקיד כברמנית בסרט הקומדיה "דופלקס".

בשנת 2004, קיבלה סנדלר תפקיד קטן בסרט "50 דייטים ראשונים", לצידם של סנדלר עצמו ודרו ברימור. בשנת 2006 שיחקה בקומדיית הספורט "חמים על הספסל" שביים דניס דוגן. בשנת 2007 הופיעה סנדלר בפרק אחד בסיטקום "מלך השכונה".

בשנת 2012 דיבבה סנדלר את מרתה בסרט "מפלצת של מלון". סנדלר גם גילמה את דמותה של ג'קי טרדיאו בשנת 2013, בסרט "מגודלים 2".

אקטיביזם
--------

באוקטובר 2023, סנדלר, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

חיים אישיים
-----------

בשנת 2001 החלה טיטון לצאת עם אדם סנדלר, וב-22 ביוני 2003 השניים נישאו. טיטון שגדלה כנוצרייה, התגיירה לפני נישואיה לסנדלר. לזוג שתי בנות: סיידי סנדלר וסאני סנדלר.

פילמוגרפיה
----------

| שנה | שם | תפקיד | הערות |
| --- | --- | --- | --- |
| 1999 | ביג דדי | מלצרית | עוזרת מוזיקה, קרדיט כג'קלין טיטון |
| 1999 | Rent a Man | סאלי | בכורה קולנועית, קרדיט כג'קלין טיטון |
| 2000 | שטן על הזמן | ג'נה | קרדיט כג'קי טיטון |
| 2002 | Eight Crazy Nights | ג'ניפר | דיבוב, קרדיט כג'קי טיטון |
| 2003 | דופלקס | ברמנית | קרדיט כג'קי טיטון |
| 2003 | VH1: All Access | עצמה |  |
| 2004 | 50 דייטים ראשונים | רופאת שיניים |  |
| 2006 | חמים על הספסל | לקוחה |  |
| 2007 | מלך השכונה | גברת קאופמן | סדרת טלוויזיה, פרק אחד ("Offensive Fowl") |
| 2007 | צ'אק ולארי | מורה |  |
| 2008 | סיפורים לפני השינה | ליידי ג'קלין |  |
| 2009 | Paul Blart: Mall Cop |  |  |
| 2010 | מגודלים | אשתו של טרדיאו |  |
| 2011 | לזרום עם זה | ורוקה |  |
| 2011 | באקי לארסון: נולד להיות כוכב | מלהקת |  |
| 2011 | Zookeeper | מלצרית TGIF |  |
| 2012 | That's My Boy | מעסה |  |
| 2012 | מפלצת של מלון | מרתה | דיבוב |
| 2013 | מגודלים 2 | ג'קי טרדיאו |  |
| 2020 | יובי יציל את האלווין | טרייסי פיליפס |  |
| 2023 | חותנים בהפרעה | קיי |  |
| את מה-זה לא מוזמנת לבת מצווה שלי | גבי רודריגז כץ |  |
| TBA | *Drugstore June* |

קישורים חיצוניים
----------------

* ג'קי סנדלר, במסד הנתונים הקולנועיים IMDb (באנגלית)
* ג'קי סנדלר, באתר AllMovie (באנגלית)
* ג'קי סנדלר, באתר Rotten Tomatoes (באנגלית)
* ג'קי סנדלר, במסד הנתונים הקולנועיים KinoPoisk (ברוסית)

הערות שוליים
------------

1. ↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2017164805
* VIAF: 6511150033002611180004
* WorldCat: lccn-no2017164805

 |